ઈન્કમટેક્સ ડિપાર્ટમેન્ટ દ્વારા મંગળવારે જાહેર કરેલા બધા જ મુખ્ય અખબારોમાં આપેલી નવી જાહેરાત મુજબ હવે જનતાને રોકડ લેણદેણના કેટલાક પ્રતિબંધોમાં બાંધી લીધા છે. ઈન્કમટેક્સ વિભાગ મુજબ બે લાખ રૂપિયા અથવા તેનાથી વધારેની રોકડ કોઈ વ્યક્તિ પાસેથી એક જ દિવસમાં સ્વીકાર ના કરશો. સાથે જ આટલી રકમનો એક જ સમયે અથવા એકથી વધારે વખત ટ્રાન્ઝેક્શન ના કરો. નવા નિયંત્રણોમાં, આવકવેરા વિભાગે સ્થાવર મિલકતોના ટ્રાન્સફર માટે 20 હજાર રૂપિયા કે તેથી વધુ રકમનો સ્વીકાર અથવા તો ચુકવણી ના કરવા માટે કહ્યું છે.